(§• 54. Fig. 4.) 
MESEMBRYANTHEMUM LONGISPINULUM Haw. 
MESEMBRYANTHEMUM longispinulum; caudice ramisque elongatis procumbenti¬ 
bus, foliis sparsis semycilindricis basi semiamplexicaulibus canaliculatis superne at¬ 
tenuatis acutiusculis subglaucescentibus, papillis minutis vix micantibus, floribus 
subsolitariis fulvidis. 
M. longispinulum ; ramis procumbentibus basi nodoso-strumosis, foliis lineari canalicula¬ 
tis ramulisque papulosis, mortuis persistentibus spinulas longas referentibus, floribus 
subsolitariis, pedunculis subclavatis. nc. Prodr. 3. p. 444. 
M. longispinulum; ramis procumbentibus, basi nodoso-strumosis: foliorum spinulis elon¬ 
gatis. Haw. Phil. May. Decembr. 1824. p. 426. 
RADIX subcarnosa, ramosa, fibrosa. 
CAULIS basi crassitie pennae anserinae ramique tenuiores carnoso-lignosi, pedales 
et idtra, laxi , procumbentes, juniores adscendentes minutissime papillosi, pallide virides saepe 
purpurascentes, foliisque desiccatis instructi, seniores glabri, defoliati, subtuberculati, cortice 
livide cinereo. 
FOLIA in ramis enascentibus conferta, in ramis enatis remotiuscula, sparsa aut 
potius ramos spiraliter ambientia, semiamplexicaulia, juniora erecta, seniora patula, stricta 
aut subrecurvata, semicylindracea, pollicem longa et basi lin. 2 lata, sensim attenuata, in¬ 
ferne valde canaliculata, superne planiuscula, apice acutiuscula, subglaucescenti-viridia, un¬ 
dique sicut et rami juniores papillis minutis vix micantibus adspersa, marcescentia et post 
desiccationem persistentia. 
FLORES in ramulis florentibus erectis terminales, solitarii, ante meridiem expansi, 
diametro subsesquipollicari, pedunculati. Pedunculi erecti, validi, pollices 2 longi, ebracteati, 
superne incrassati, papillosi. 
CALYX turbinatus, papillosus, quin que fidus; laciniis subaequalibus acutis, tribus 
basi membranaceis sub apice mucronatis. 
PETALA pluriserialia, expansa, sublinearia apice parum latiora, obtusa, pallide 
fulva. 
STAMINA erecto-patula, satis numerosa. Filamenta albida. Antherae luteae. 
PISTILLUM. Ovarium turbinatum, supra conico - convexum. Styli 5 subulati, 
erecto-recurvuli, flavidi. 
CAPSULA quinquelocularis; maturam non vidi. 
Habitat in Prom. bon. spei. Floret primo vere et quandoque autumno. 
Observ. Dom. Bowie hanc distinctissimam speciem in Africae australis parte interiore inve¬ 
nit, et versus annum 1824 in Angliam advexit. A caeteris omnibus in hac sectione 
foliis subspiraliter sparsis, nec oppositis, recedit. Nomen M. longispinuli a cl. 
Haworth tributum valde est improprium; nam folia desiccata filiformia ac flexuosa 
evadunt; sed nullo modo spinulas simulant. 
